Up-138/96
Datum: 1997-03-07T00:00:00.000+01:00
ecli: ECLI:SI:USRS:1997:Up.138.96
vrsta: drugi akti
zadeva: ustavna pritožba
objavljeno: Neobjavljeno | 07.03.1997
dokument: US18238
akt: Ustavna pritožba R. I. zoper sodbo Vrhovnega sodišča RS št. VIII Ips 46/95 z dne 13. 2. 1996 v zvezi z odločbo Sodišča združenega dela SR Slovenije št. SR 496/90 - 3 z dne 5. 4. 1990 in Sodišča združenega dela v Ljubljani, št. S 1040/87 - 45 z dne 18. 12. 1989 ter zoper sodbo Vrhovnega sodišča opr. št. VIII Ips 47/95 z dne 12. 2.1996 v zvezi z odločbo Sodišča združenega dela SR Slovenije št. Sp 167/88 - 3 z dne 18. 2. 1988 in Sodišča združenega dela v Ljubljani št. S 1040/87 - 9 z dne 10. 11. 1987
resitev: nesprejem ustavne pritožbe
izrek: Ustavna pritožba R. I. zoper sodbo Vrhovnega sodišča RS v zvezi z odločbo Sodišča združenega dela SR Slovenije in Sodišča združenega dela v Ljubljani ter zoper sodbo Vrhovnega sodišča v zvezi z odločbo Sodišča združenega dela SR Slovenije in Sodišča združenega dela v Ljubljani se ne sprejme.
stavek: Samo zatrjevanje, da je izpodbijani akt nepravilen v pravnem ali v dejanskem pogledu, ne zadošča za sklep, da so bile z njim kršene človekove pravice ali temeljne svoboščine.
odlocitev: sklep
geslo: Nesprejem ustavne pritožbe, ker ni očitne kršitve ustavnih pravic.
podlaga: Zakon o Ustavnem sodišču (ZUstS), 2. odst. 55. čl.
datum_vloge: 1996-05-19T22:00:00.000Z
datum_odlocitve: 1997-03-06T23:00:00.000Z

# Up-138/96

7.3.1997

S K L E P

Ustavno sodišče je v postopku za preizkus ustavne pritožbe R. I. iz L. na seji senata dne 7. marca 1997

---

s k l e n i l o :

Ustavna pritožba R. I. zoper sodbo Vrhovnega sodišča RS št. VIII Ips 46/95 z dne 13. 2. 1996 v zvezi z odločbo Sodišča združenega dela SR Slovenije št. SR 496/90 - 3 z dne 5. 4. 1990 in Sodišča združenega dela v Ljubljani, št. S 1040/87 - 45 z dne 18. 12. 1989 ter zoper sodbo Vrhovnega sodišča opr. št. VIII Ips 47/95 z dne 12. 2.1996 v zvezi z odločbo Sodišča združenega dela SR Slovenije št. Sp 167/88 - 3 z dne 18. 2. 1988 in Sodišča združenega dela v Ljubljani št. S 1040/87 - 9 z dne 10. 11. 1987, se ne sprejme.

## O b r a z l o ž i t e v

Pritožnik izpodbija navedeni sodbi Vrhovnega sodišča, s katerima je to zavrnilo njegovi reviziji (sodba št. VIII Ips 46/95 revizijo zoper odločbo Sodišča združenega dela Republike Slovenije o zavrnitvi pritožbe zoper odločbo Sodišča združenega dela v Ljubljani, s katero je bil zavrnjen predlog za obnovo postopka in sodba opr. št. VIII Ips 47/95 revizijo zoper odločbo Sodišča združenega dela Republike Slovenije v zvezi z odločbo Sodišča združenega dela v Ljubljani, s katero je bil zavrnjen zahtevek za razveljavitev odločb in sklepov Pošte Slovenije o suspenzu pritožnika in o disciplinskem prenehanju njegovega delovnega razmerja).

Z izpodbijanima sodbama naj bi bile pritožniku kršene pravice in temeljne svoboščine iz 5., 14., 17., 18., 19., 22., 23., 27., 29., 31., 34., 36. in 125. člena Ustave. Iz obsežnih pritožnikovih navedb je mogoče povzeti, naj bi Vrhovno sodišče navedene kršitve zagrešilo s tem, da ni izdalo zakonite in pravilne sodbe in s tem, da ga ni opozorilo, da sta reviziji pomanjkljivi.

Z ustavno pritožbo je mogoče uspešno izpodbiti akt državnega organa le, če so bile pritožniku z njim kršene človekove pravice ali temeljne svoboščine. Samo zatrjevanje, da je izpodbijani akt nepravilen v pravnem ali v dejanskem pogledu, ne zadošča za sklep, da so bile z njim takšne pravice kršene. Konkretnih navedb, iz katerih bi izhajalo, da je bila z izpodbijanima, po pritožnikovem mnenju napačnima sodbama Vrhovnega sodišča kršena kakšna od pravic, ki jih navaja, ali tudi kakšna druga ustavna pravica, pritožnik ni dal. Ravno tako ni utemeljena pritožnikova navedba, da mu je Vrhovno sodišče kršilo pravico do enakosti pred zakonom, s tem, da ga ni opozorilo, da sta njegovi reviziji formalno pomanjkljivi. Iz izpodbijanih sodb Vrhovnega sodišča je razvidno, da je obe reviziji meritorno obravnavalo in v izčrpni in popolni obrazložitvi navedlo razloge za neutemeljenost vseh pritožnikovih revizijskih navedb.

Iz navedenega izhaja, da z izpodbijanima sodbama pritožniku očitno niso bile kršene zatrjevane človekove pravice ali temeljne svoboščine. Zato Ustavno sodišče ustavne pritožbe ni sprejelo.

Senat Ustavnega sodišča je sprejel ta sklep na podlagi določbe drugega odstavka 55. člena Zakona o Ustavnem sodišču (Uradni list RS, št. 15/94)v sestavi: predsednik senata mag. Janez Snoj in člana Franc Testen in dr. Lojze Ude.

Predsednik senata
mag. Janez Snoj